cyanic-selkie/wikianc huggingface dataset:
การประท้วงที่ชาบัก พ.ศ. 2556
เมื่อวันที่ 5 กุมภาพันธ์ 2013 ที่ผ่านมา ศาลบังคลาเทศสั่งตัดสินจำคุกตลอดชีวิต อาชกรสงครามผู้เป็นที่รู้จักกันดีในฐานะผู้นำอาวุโส ของพรรคจามาต เอ อิสลาม (Jamaat-e-Islami) คือ นายอับดุล กาเดอร์ โมลลา (Abdul Quader Molla) โทษฐานก่อเหตุฆาตกรรมสังหารหมู่ในช่วงสงครามระหว่างบังคลาเทศกับปากีสถานเมื่อปี 1971 ภายในระยะเวลา 1 ชั่วโมง หลังคำพิพากษาผู้คนจำนวนมากได้พากันออกมาชุมนุมประท้วงคำตัดสินของศาลโดยการเรียกร้องจากเหล่าบล็อกเกอร์และเครือข่ายนักกิจกรรมเคลื่อนไหวทางสังคมออนไลน์ (BOAN) ซึ่งการชุมนุมเรียกร้องในครั้งนี้ได้ขยายตัวกลายเป็นขบวนการเคลื่อนไหวแห่งชาบัก ในปี ค.ศ. 2013 (Shahbag movement) เรียกร้องให้ศาลลงโทษประหารชีวิต กาเดอร์ โมลลา และจนถึงตอนนี้การชุมนุมก็ยังคงดำเนินต่อไป โดยมีจุดยืนว่าจะปักหลักชุมนุมจนกว่าศาลจะมีคำสั่งประหารนายโมลลา และเพื่อแสดงออกถึงความเป็นน้ำหนึ่งใจเดียวกันในการเคลื่อนไหวครั้งนี้ ชาวบังคลาเทศที่อาศัยอยู่ทั่วโลกก็ได้ร่วมประท้วงเช่นกันโดยแสดงข้อความและสัญลักษณ์ต่างๆที่มีเนื้อหาเรียกร้องให้อาชญากรสงครามรายนี้ถูกประหารชีวิต อย่างไรก็ตาม ในวันที่ 15 กุมภาพันธ์ 2013  นักกิจกรรมเคลื่อนไหวรายหนึ่ง คือ นายอาเหม็ด ราจิบ เฮเดอร์ (Ahmed Rajib Haider) ผู้ซึ่งโพสข้อความต่อต้านการกระทำของกลุ่มจามาต เอ อิสลาม กลับถูกลงมือสังหารอย่างโหดเหี้ยม
การระบาดทั่วของโควิด-19 ในประเทศแคนาดา
บทความนี้เกี่ยวกับผลกระทบของการระบาดของโคโรนาไวรัส พ.ศ. 2562–2563 ต่อประเทศแคนาดา
เส้นเวลา
หน่วยบริการพรมแดนแคนาดา (Canada Border Services Agency; CBSA) ดำเนินการติดตั้งป้ายประชาสัมพันธ์ในท่าอากาศยานนานาชาติโทรอนโตเพียร์สัน, ท่าอากาศยานนานาชาติแวนคูเวอร์ และท่าอากาศยานนานาชาติมอนทรีอัล ปิแอร์ อิลเลียต ทรูโด เพื่อสร้างความตระหนักเรื่องไวรัสและได้เพิ่มคำถามเพื่อคัดกรองสุขภาพลงในเครื่อง kiosks สำหรับนักท่องเที่ยวขาเข้าจากภาคกลางของประเทศจีน อย่างไรก็ตาม ไม่มีเที่ยวบินที่บินตรงจากนครอู่ฮั่นไปยังประเทศแคนาดา
วันที่ 23 มกราคม แพตตี ฮาจดู รัฐมนตรีกระทรวงอนามัยแคนาดา กล่าวว่ามีคนจำนวนห้าหรือหกคนที่ถูกตรวจจับได้ถึงสัญญาณของโคโรนาไวรัส ประกอบด้วย อย่างน้อยหนึ่งคนในรัฐควิเบก และที่เหลืออยู่ในเมืองแวนคูเวอร์
วันที่ 25 มกราคม มีผู้ต้องสงสัยเชื่อว่าติดเชื้อจริงเป็นรายแรกในแคนาดา ซึ่งเข้ารับการรักษาอยู่ที่ศูนย์วิทยาศาสตร์สุขภาพซันนีบรูกในโทรอนโต ผู้ป่วยเป็นชายอายุราว 50 ปี ซึ่งเดินทางจากนครอู่ฮั่นไปยังกว่างโจว ก่อนจะเดินทางไปยังโทรอนโตในวันที่ 22 มกราคม และได้ติดต่อบริการฉุกเฉินเพื่อตามอาการที่เกิดขึ้นอย่างรวดเร็ว กรณีต้องสงสัยเชื่อว่าติดเชื้อจริงในผู้ป่วยเกิดขึ้นหลังจากการทดสอบอย่างรวดเร็วที่ห้องปฏิบัติการโทรอนโตของสาธารณสุขแห่งรัฐออนแทรีโอ โดยผลการตรวจแรกที่ห้องปฏิบัติการจุลชีววิทยาแห่งชาติในวินนิเพ็ก รัฐแมนิโทบา ยืนยันผลว่าติดเชื้อในวันที่ 27 มกราคม  เจ้าหน้าที่ระบุว่า ผู้ป่วยกำลังเผชิญกับปัญหาในระบบทางเดินหายใจ แต่อาการยังคงคงที่ ต่อมาอาการของชายคนนี้ดีขึ้นเป็นลำดับ และสามารถออกจากโรงพยาบาลได้ในวันที่ 31 มกราคม
วันที่ 27 มกราคม หัวหน้าหน่วยอนามัยรัฐออนแทรีโอ ประกาศว่าภรรยาของชายผู้ติดเชื้อ เป็นผู้ที่คาดว่าน่าจะติดเชื้อเป็นรายที่สอง และได้รับการยืนยันว่าติดเชื้อในวันรุ่งขึ้น โดยเจ้าหน้าที่รายงานว่า ผู้ติดเชื้ออยู่ในสภาพดีและไม่มีอาการแสดง
วันที่ 29 มกราคม รัฐบาลแคนาดาออกคำแนะนำให้หลีกเลี่ยงการเดินทางไปยังประเทศจีนโดยไม่จำเป็น เนื่องด้วยการระบาดของโคโรนาไวรัสสายพันธุ์ใหม่ รัฐบาลแคนาดายังได้ออกคำแนะนำในระดับภูมิภาค เพื่อให้หลีกเลี่ยงการเดินทางไปยังมณฑลหูเป่ย์ ประกอบด้วย นครอู่ฮั่น, นครหวงกัง และนครเอ้อโจว เนื่องจากมีการจำกัดการเดินทางอย่างหนักเพื่อจำกัดการแพร่ของไวรัส ในวันเดียวกัน ฟร็องซัว ฟิลิปป์ ช็องแปญ รัฐมนตรีว่าการกระทรวงการต่างประเทศแห่งแคนาดา ประกาศว่าจะมีการส่งอากาศยานไปรับตัวชาวแคนาดาที่อยู่ในพื้นที่ที่ได้รับผลกระทบจากไวรัสในประเทศจีน และผลจากคำแนะนำที่ออกโดยรัฐบาลแคนาดา ทำให้สายการบินแอร์แคนาดาระงับเที่ยวบินตรงทุกเที่ยวไปยังประเทศจีนจนกว่าจะถึงวันที่ 29 กุมภาพันธ์เป็นอย่างน้อย
วันที่ 31 มกราคม มีการรายงานยืนยันผู้ติดเชื้อรายที่สามในรัฐออนแทรีโอ (และเป็นรายที่สี่ในแคนาดา) จากนครลอนดอน เจ้าหน้าที่รายงานว่า ผู้ติดเชื้อเป็นหญิงอายุราว 20 ปี เป็นนักศึกษาอยู่ที่มหาวิทยาลัยเวสเทิร์สออนแทรีโอ ที่เพิ่งเดินทางกลับมาจากอู่ฮั่นในวันที่ 23 มกราคม โดยเมื่อแรกไม่มีอาการแสดงและมีผลตรวจเป็นลบ แต่ต่อมามีการทดสอบขั้นสูงเพิ่มเติม และยืนยันว่าเธอมีไวรัสอยู่ในระบบร่างกายในระดับต่ำ เจ้าหน้าที่กล่าวว่าเธอสวมหน้าที่อนามัยตลอดการเดินทาง และสมัครใจเข้าตรวจคัดกรองด้วยตนเองเมื่อมาถึง ทำให้สามารถหายขาดได้หลังจากผ่านไปสองถึงสามวัน ในวันเดียวกัน รัฐบาลท้องถิ่นรัฐออนแทรีโอรายงานว่ามีผู้ถูกสอบสวน 17 รายภายใต้เขตอำนาจของรัฐ โดยผู้ที่ถูกสอบสวนส่วนใหญ่กำลังรอการยืนยันผลขณะกักตัวเองไวัที่บ้าน วันที่ 30 มกราคม เจ้าหน้าที่ทางการแพทย์ในรัฐออนแทรีโอ กล่าวว่า มีการตรวจสอบแล้วทั้งหมด 67 ครั้ง และ 38 ผลทบสอบที่เป็นลบ และกรณีที่เป็นไปได้ทั้งหมด ประกอบด้วย ผู้ที่มีผลเป็นลบก่อนหน้านี้ กำลังถูกทดสอบซ้ำเพื่อประเมินเพิ่มเติม
วันที่ 6 กุมภาพันธ์ มีรายงานผู้ที่คาดว่าจะติดเชื้ออีกสองรายในบริติชโคลัมเบีย เป็นชายและหญิงอายุราว 30 ปี
ชาวแคนาดาที่ติดค้างอยู่ในพื้นที่ที่มีการระบาดของไวรัสในประเทศจีน ได้รับแจ้งจากรัฐบาลแคนาดาว่า พวกเขาสามารถเดินทางออกจากประเทศจีนโดยเที่ยวบินเช่าเหมาลำเข้าประเทศแคนาดาได้ แต่ทั้งนี้ไม่อาจรวมไปถึงคู่สมรสหรือบุตรที่มีสัญชาติจีนได้
ในวันที่ 30 เมษายน เกาะแบฟฟิน ยืนยันผู้ป่วย 1 ราย ก่อนที่จะมีรายงานว่ารายงานผลผิดพลาด
ปฏิกิริยา
วันที่ 28 กุมภาพันธ์ Shopify ประกาศยกเลิกการจัดงาน Shopify Unite Conference ซึ่งเดิมมีกำหนดจัดขึ้นในระหว่างวันที่ 6 ถึง 9 พฤษภาคม ที่กรุงโตรอนโต
วันที่ 4 มีนาคม การประชุม TED Talk ที่จะเกิดขึ้นอาจถูกเลื่อนหรืออาจเปลี่ยนแปลงเป็นการถ่ายทอดสดผ่านระบบออนไลน์แทน
ในวันที่ 30 มิถุนายน​ รัฐบาลประเทศแคนาดา ประกาศปิดพรมแดนระหว่างประเทศแคนาดากับประเทศ​สหรัฐ​อเมริกา​ ทุกด้านที่ติดต่อกับประเทศ​สหรัฐอเมริกาอย่างน้อยถึง 31 กรกฎาคม​
การระบาดทั่วของโควิด-19 ในประเทศเม็กซิโก
บทความนี้เกี่ยวกับผลกระทบของการระบาดของโคโรนาไวรัส พ.ศ. 2562–2563 ต่อประเทศเม็กซิโก
เส้นเวลา
วันที่ 28 กุมภาพันธ์ ประเทศเม็กซิโกมีการยืนยันผู้ติดเชื้อครั้งแรกจำนวน 3 คน เป็นชายอายุ 35 ปี และ 59 ปีในเม็กซิโกซิตี และชายอายุ 41 ปีในรัฐซีนาโลอา ซึ่งทั้งสามมีผลการทดสอบเป็นบวกและได้ถูกกักโรคไว้ที่โรงพยาบาลและโรงแรม ตามลำดับ สองคนแรก ทั้งคู่ได้เดินทางไปยังเมืองเบอร์กาโม ประเทศอิตาลี และพำนักอยู่เป็นเวลาหนึ่งสัปดาห์ในช่วงกลางเดือนกุมภาพันธ์   วันที่ 29 กุมภาพันธ์ มีการพบผู้ติดเชื้อรายที่สี่ เป็นหญิงอายุ 20 ปี ซึ่งได้มีการเดินทางไปยังประเทศอิตาลีมา วันที่ 1 มีนาคม มีการพบผู้ติดเชื้อรายที่ 5 เป็นนักศึกษาในรัฐเชียปัส ซึ่งเพิ่งได้เดินทางกลับมาจากประเทศอิตาลี
เอกราช ช่างเหลา
เอกราช ช่างเหลา เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ เป็นอดีตผู้จัดการสหกรณ์ออมทรัพย์ครูขอนแก่น จำกัด ซึ่งถูกกล่าวหาในคดียักยอกทรัพย์สิน ปัจจุบันอยู่ระหว่างการพิจารณาคดีปัจจุบันเป็นสมาชิกสภาผู้แทนราษฎรไทย ชุดที่ 26 สมาชิกสภาผู้แทนราษฎรจังหวัดขอนแก่น สังกัดพรรคภูมิใจไทย
ประวัติ
เอกราช ช่างเหลา เกิดเมื่อวันที่ 3 เมษายน พ.ศ. 2501 เป็นชาวจังหวัดขอนแก่น สำเร็จการศึกษาปริญญาตรี ครุศาสตรบัณฑิต (การบริหารการศึกษา) จากมหาวิทยาลัยราชภัฏเลย ปริญญาโท ศิลปศาสตรมหาบัณฑิต (รัฐศาสตร์) จากมหาวิทยาลัยรามคำแหง และปริญญาเอก ปรัชญาดุษฎีบัณฑิต (รัฐประศาสนศาสตร์) จากมหาวิทยาลัยอีสเทิร์นเอเชีย
การทำงาน
เอกราช ช่างเหลา เคยเป็นครูในสังกัดเทศบาลนครขอนแก่น ต่อมาได้เข้าทำงานในสหกรณ์ออมทรัพย์ครูขอนแก่น และประกอบธุรกิจหมู่บ้านจัดสรร
งานการเมือง
เอกราชเคยได้รับเลือกตั้งเป็นสมาชิกวุฒิสภาจังหวัดขอนแก่น เมื่อ พ.ศ. 2549 ก่อนที่จะลงสมัครรับเลือกตั้งสมาชิกสภาผู้แทนราษฎรจังหวัดขอนแก่น ในปี 2550 สังกัดพรรคเพื่อแผ่นดิน แต่ได้คะแนนเป็นลำดับที่ 5 ต่อมาได้เข้าร่วมงานกับพรรคพลังประชารัฐ และได้รับมอบหมายให้เป็นผู้ดูแลรับผิดชอบการเลือกตั้งของจังหวัดขอนแก่น บึงกาฬ หนองคาย และหนองบัวลำภู และเป็นคนสนิทของร้อยเอก ธรรมนัส พรหมเผ่า โดยนายเอกราช ได้ลงสมัครรับเลือกตั้งแบบบัญชีรายชื่อ ลำดับที่ 11 รวมทั้งส่งบุตรชายคือ วัฒนา ช่างเหลา ลงสมัครรับเลือกตั้งในจังหวัดขอนแก่น ซึ่งในการเลือกตั้งครั้งนั้น นายเอกราช และนายวัฒนา ได้รับเลือกตั้งเป็น ส.ส.เข้าสภาผู้แทนราษฎรทั้งสองคน
ในปี 2565 เขาและ ส.ส.อีกจำนวนหนึ่งถูกพรรคพลังประชารัฐ มีมติให้ออกจากพรรค ต่อมาเขาย้ายไปสังกัดพรรคภูมิใจไทย
ในปี 2566 เขาได้รับการเลือกตั้งเป็น สมาชิกสภาผู้แทนราษฎรไทย ชุดที่ 26
คดีความ
เอกราช ช่างเหลา ถูกกล่าวหาในกรณีการยักยอกเงินของสหกรณ์ออมทรัพย์ครูขอนแก่น เหตุการณ์เกิดขึ้นตั้งแต่ปี 2554 แต่ทราบข้อเท็จจริงเมื่อมีการตรวจสอบเมื่อวันที่ 25 พฤศจิกายน พ.ศ. 2562 โดยคณะกรรมการดำเนินการสหกรณ์ฯ ได้ร้องทุกข์กล่าวโทษต่อสถานีตำรวจภูธรเมืองขอนแก่น กรมสอบสวนคดีพิเศษ และฟ้องตรงที่ศาลอาญา ต่อมานายเอกราช ได้ทำหนังสือยอมรับสภาพหนี้ ในปี 2562 โดยมีกำหนดว่าชดใช้เงินคืนให้สหกรณ์ออมทรัพย์ครูขอนแก่น ภายในปี 2563
ในปี 2564 เอกราช ช่างเหลา ถูกสำนักงานตำรวจแห่งชาติ ทำหนังสือขอตัวไปยังประธานรัฐสภา เพื่อดำเนินคดีเกี่ยวกับคดีร่วมกันยักยอกและปลอมแปลงเอกสารของสหกรณ์ออมทรัพย์ครูขอนแก่น
ใน วันที่ 25 สิงหาคม 2565 สำนักงานคณะกรรมการป้องกันและปราบปรามการฟอกเงินได้ยึดทรัพย์ เขาชั่วคราวโดยมีประกาศในราชกิจจานุเบกษาให้ผู้เสียหายแจ้งความดำเนินคดี
25 (อัลบั้มอะเดล)
25 เป็นสตูดิโออัลบั้มที่สามของนักร้องและนักแต่งเพลงชาวอังกฤษ อะเดล อัลบั้มออกจำหน่ายวันที่ 20 พฤศจิกายน ค.ศ. 2015 โดยสังกัดเอกซ์แอลเรคอร์ดิงส์ หลังจากสตูดิโออัลบั้มที่สอง 21 (2011) ที่ประสบความสำเร็จทั่วโลก อะเดลเคยคิดเลิกอาชีพดนตรีและหยุดความสำเร็จไว้เพียงเท่านี้ อย่างไรก็ตาม เธอตัดสินใจพักงานดนตรีและเลี้ยงดูลูกชายแทน ระหว่างพัก เธอทุกข์ใจเรื่องหมดแรงบันดาลใจในฐานะนักเขียน และกำหนดเวลาบันทึกเสียงอัลบั้มใหม่ แต่ยังกลัวว่าเธอไม่สามารถแต่งเพลงได้อีกแล้ว ใน ค.ศ. 2013 อะเดลประสบความสำเร็จล้นหลามและงานเพลงที่กลายเป็นอัลบั้ม 25 เริ่มมีขึ้น โดยช่วงการแต่งเพลงและบันทึกเสียงดำเนินไปตลอด ค.ศ. 2015
โดมกีฬาภูมิภาคเอเชียตะวันออกมาเก๊า
โดมกีฬาภูมิภาคเอเชียตะวันออกมาเก๊า (Macau East Asian Games Dome,, Domo dos Jogos da Ásia Oriental) ตั้งอยู่ที่เขตบริหารพิเศษมาเก๊าของจีน
25 (อัลบั้มอะเดล)
ชื่ออัลบั้มสะท้อนชีวิตและกรอบจิตใจของเธอขณะอายุ 25 ปี อัลบั้ม 25 เป็น "งานเพลงชดเชย" เนื้อหาในเนื้อเพลงแสดงถึง "การปรารถนาภาพในอดีตของเธอ" และ "ความเศร้าโศกสุดซึ้งตลอดเวลาที่ผ่านมา" ดังที่เธอให้สัมภาษณ์ในนิตยสารโรลลิงสโตน รวมถึงเนื้อหาเกี่ยวกับความเป็นแม่และความเสียดาย การผลิตอัลบั้ม 25 แตกต่างจากอัลบั้มก่อนหน้าโดยมีดนตรีอิเล็กทรอนิกส์และรูปแบบจังหวะที่สร้างสรรค์ขึ้น และมีคุณสมบัติอาร์แอนด์บีและออร์แกนในยุค 1980 ด้วย อะเดลร่วมงานกับโปรดิวเซอร์เพลงและนักแต่งเพลง พอล เอ็ปเวิร์ธ และไรอัน เท็ดเดอร์ เช่นเดียวกับอัลบั้ม 21 และได้ร่วมงานกับแมกซ์ มาร์ติน และเชลล์แบ็ก เกร็ก เคิร์สติน เดนเจอร์เมาส์ เดอะสมีซิงตันส์ แซมมวล ดิกซัน และโทไบอัส เจสโซ จูเนียร์
โดมกีฬาภูมิภาคเอเชียตะวันออกมาเก๊า
ในปี ค.ศ. 2007 สนามกีฬาแห่งนี้เป็นสนามกีฬาหลักของกีฬาเอเชียนอินดอร์เกมส์ ครั้งที่ 2 ที่มาเก๊าเป็นเจ้าภาพ
ประเทศกาตาร์
ใน ค.ศ. 2017 ประชากรทั้งหมดของกาตาร์อยู่ที่ประมาณ 2.6 ล้านคน โดยเป็นพลเมืองกาตาร์เพียง 313,000 คน และเป็นชาวต่างชาติ มากถึง 2.3 ล้านคน ศาสนาประจำชาติของกาตาร์คือศาสนาอิสลาม กาตาร์เป็นหนึ่งในประเทศที่ร่ำรวยที่สุดในโลก โดยในแง่ของรายได้ กาตาร์มีผลิตภัณฑ์มวลรวมในประเทศ (GDP) ต่อหัวสูงที่สุดเป็นอันดับสามของโลก และมีรายได้ประชาชาติ (GNI) ต่อหัวสูงที่สุดเป็นอันดับหก องค์การสหประชาชาติจัดอันดับให้กาตาร์เป็นประเทศที่มีอัตราการพัฒนาคุณภาพประชากรในระดับสูง โดยมี ดัชนีการพัฒนามนุษย์ (HDI) สูงเป็นอันดับสามในบรรดากลุ่มประเทศตะวันออกกลาง รองจากสหรัฐอาหรับเอมิเรตส์และซาอุดีอาระเบีย กาตาร์เป็นประเทศเศรษฐกิจที่มีรายได้สูงและเป็นผู้ส่งออกน้ำมันรายใหญ่อันดับต้น ๆ ของโลก โดยมีแหล่งสำรองก๊าซธรรมชาติและปริมาณน้ำมันสำรองที่ใหญ่เป็นอันดับสามของโลก และยังเป็นประเทศที่ปล่อยก๊าซเรือนกระจกที่ใหญ่ที่สุดชาติหนึ่งในโลก
กาตาร์ถูกปกครองโดยราชวงศ์อัษษานีนับตั้งแต่มุฮัมมัด บิน อัษษานี ลงนามในสนธิสัญญากับอังกฤษใน ค.ศ. 1868 ภายหลังการปกครองของตุรกีโดยจักรวรรดิออตโตมัน กาตาร์อยู่ภายใต้ความคุ้มครองอังกฤษในช่วงต้นศตวรรษที่ 20 จนกระทั่งได้รับเอกราชใน ค.ศ. 1971 ประมุขของกาตาร์เป็นผู้สืบเชื้อสายมาจากการปกครองระบอบเผด็จการ (ปัจจุบันคือตะมีม บิน ฮะมัด อัษษานี) และมีอำนาจบริหารและนิติบัญญัติทั้งหมด รวมทั้งควบคุมระบบตุลาการ เขายังทำการแต่งตั้งนายกรัฐมนตรีและคณะรัฐมนตรีด้วยตนเอง การเลือกตั้งและสิทธิทางการเมืองรวมถึงเสรีภาพของสื่อภายในประเทศยังถูกจำกัดสิทธิ์
นับตั้งแต่ศตวรรษที่ 21 กาตาร์กลายเป็นชาติมหาอำนาจที่สำคัญในโลกอาหรับในด้านทรัพยากรและความมั่งคั่ง เช่นเดียวกับการมีอิทธิพลทางสื่อที่ขยายตัวไปทั่วโลก โดยเครือข่ายที่มีชื่อเสียงเป็นที่รู้จักกันดีคืออัลญะซีเราะฮ์หรือแอลจาซีรา ซึ่งมีรายงานว่าให้การสนับสนุนทางการเงินแก่กลุ่มกบฏหลายกลุ่ม กาตาร์ถูกมองว่าเป็นชาติมหาอำนาจระดับกลาง กาตาร์จะได้เป็นเจ้าภาพในการแข่งขันมหกรรมกีฬาระดับโลกสองรายการในอนาคตได้แก่ ฟุตบอลโลก 2022 โดยพวกเขาจะถือเป็นประเทศมุสลิมและประเทศตะวันออกกลางชาติแรกที่ได้เป็นเจ้าภาพการแข่งขันฟุตบอลโลก และการแข่งขันเอเชียนเกมส์ 2030 จะจัดขึ้นที่กาตาร์เช่นกัน
ประวัติศาสตร์
กาตาร์เคยอยู่ภายใต้การปกครองของตุรกีจนถึงสงครามโลกครั้งที่ 1 ต่อมาอังกฤษได้เข้ามามีอิทธิพลโดยได้ทำสนธิสัญญาปี พ.ศ. 2459 (ค.ศ. 1916) กับกาตาร์มีผลทำให้กาตาร์อยู่ภายใต้การคุ้มครองของอังกฤษ โดยอังกฤษดูแลกิจการระหว่างประเทศของกาตาร์และต้องป้องกันกาตาร์จากการถูกรุกรานจากภายนอก และต่อมาสนธิสัญญาปี พ.ศ. 2477 (ค.ศ. 1934) ได้ขยายการคุ้มครองของอังกฤษออกไปทุก ๆ ด้าน
ในปี พ.ศ. 2511 (ค.ศ. 1968) รัฐบาลอังกฤษประกาศจะถอนตัวออกจากภูมิภาค อ่าวเปอร์เซียภายในปี พ.ศ. 2514 (ค.ศ. 1971) กาตาร์จึงพยายามรวมตัวเป็นสหพันธรัฐกับบาห์เรนและสหรัฐอาหรับเอมิเรตส์ แต่ไม่ประสบความสำเร็จ กาตาร์เป็นเอกราชเมื่อวันที่ 3 กันยายน พ.ศ. 2514 (ค.ศ. 1971) โดยอังกฤษได้ยกเลิกสนธิสัญญาปี พ.ศ. 2459 (ค.ศ. 1916) และได้มีการลงนามในสนธิสัญญามิตรภาพระหว่างกันแทน
ต้นเดือนกุมภาพันธ์ พ.ศ. 2515 (ค.ศ. 1972) Shaikh Khalifa Bin Hamad Al – Thani ได้ทำรัฐประหารสำเร็จโดยปราศจากการนองเลือด และต่อมา เมื่อวันที่ 27 มิถุนายน พ.ศ. 2538 (ค.ศ. 1995) Shaikh Hamad Bin Khalifa Al – Thani พระโอรส ซึ่งขณะนั้นดำรงตำแหน่งเป็นมกุฎราชกุมารของกาตาร์ ก็ได้ยึดอำนาจการปกครองและตั้งตนขึ้นเป็นเจ้าผู้ครองรัฐองค์ใหม่
การเมือง
ระบบการเมืองของกาตาร์เป็นระบอบสมบูรณาญาสิทธิราชย์ ที่มีประมุขของกาตาร์เป็นประมุขแห่งรัฐและหัวหน้ารัฐบาล ภายใต้การลงประชามติรัฐธรรมนูญ ค.ศ. 2003 กลายเป็นระบอบรัฐธรรมนูญ และในเดือนพฤศจิกายน ค.ศ. 2011 Emir Hamad bin Khalifa Al Thani ประกาศให้มีการเลือกตั้งสภาที่ปรึกษาแห่งกาตาร์เป็นครั้งแรก โดยมีแผนจะเลือกตั้งในปี ค.ศ. 2013 แต่ภายหลังเลื่อนออกไปอย่างไม่มีกำหนด
การแบ่งเขตการปกครอง
นับตั้งแต่ ค.ศ. 2014 กาตาร์ถูกแบ่งออกเป็น 8 เทศบาล (บะละดียะฮ์)
ภูมิศาสตร์
กาตาร์มีภูมิประเทศแบบแหลมที่ยื่นออกไปในอ่าวเปอร์เซีย เรียกกันว่า ไข่มุกแห่งเปอร์เซีย ด้านทิศตะวันออก ทิศเหนือ และทิศตะวันตก ล้อมรอบด้วยทะเล ด้านทิศใต้ ติดประเทศซาอุดีอาระเบีย พื้นที่ส่วนใหญ่เป็นทะเลทราย อยู่ระหว่างเส้นรุ้ง 24 °และ 27 ° N, และลองจิจูด 50 °และ 52 °E จุดที่สูงที่สุดในกาตาร์เป็น Qurayn Abu al Bawl สูง 103 เมตร (338 ฟุต) ใน Jebel Dukhan ทางทิศตะวันตก
การคมนาคม
การคมนาคมหลักในกาตาร์คือถนน เนื่องจากราคาที่ถูกมากจากปิโตรเลียม ประเทศที่มีระบบถนนที่ทันสมัย​​ด้วยการอัพเกรดมากมายเป็นผลในการตอบสนองต่อจำนวนประชากรเพิ่มขึ้นอย่างรวดเร็วของประเทศ กับทางหลวงหลายกระบวนการอัพเกรดและทางด่วนใหม่ที่กำลังทำการก่อสร้าง เครือข่ายรถบัสขนาดใหญ่ที่เชื่อมต่อโดฮากับเมืองอื่น ๆ ในประเทศ และยังเป็นการคมนาคมหลักในกาตาร์อีกด้วย
ขณะนี้ยังไม่มีเครือข่ายทางรถไฟที่มีอยู่ในประเทศ อย่างไรก็ตาม รัฐบาลได้ลงสัญญารับจ้างสร้างทางรถไฟกับประเทศเยอรมนีแล้ว
ท่าอากศยานหลักของกาตาร์คือ ท่าอากาศยานนานาชาติโดฮา มีผู้โดยสารเกือบ 15,000,000 คน ใน ค.ศ. 2007
สิ่งก่อสร้าง
มีสิ่งก่อสร้างมากมายในกรุงโดฮา สิ่งก่อสร้างที่สูงที่สุดในในโดฮา คือ แอสไพร์ทาวเวอร์ สูง 300 เมตร
วัฒนธรรม
วัฒนธรรมกาตาร์มีความคล้ายกับประเทศอื่น ๆ ในอาระเบียตะวันออก วันชาติกาตาร์ ซึ่งจัดขึ้นในวันที่ 18 ธันวาคม มีบทบาทสำคัญในการพัฒนาอัตลักษณ์ของชาติ โดยเป็นการรำลึกการครองราชย์ของกอซิม บิน มุฮัมมัด อัษษานีและการรวมชนเผ่าต่าง ๆ ให้เป็นหนึ่ง
ประชากร
ปัจจุบัน กาตาร์มีประชากรประมาณ 1.7 ล้านคน เชื้อชาติต่าง ๆ ในประเทศกาตาร์มีดังนี้: กาตาร์ 20%, อาหรับ 20%, อินเดีย 20%, ฟิลิปปินส์ 10%, เนปาล 13%, ปากีสถาน 7%, ศรีลังกา 5% และอื่น ๆ 5%
ศาสนา
ศาสนาอิสลามเป็นศาสนาหลักของกาตาร์และมีสถานะเป็นทางการ แม้ว่าจะไม่ใช่ศาสนาเดียวที่มีผู้ปฏิบัติในประเทศ พลเมืองกาตาร์ส่วนใหญ่ร่วมในขบวนการมุสลิมซาลาฟีของลัทธิวะฮาบีย์  และระหว่าง 5–15% ของชาวมุสลิมในกาตาร์นับถือนิกายชีอะห์ สำหรับมุสลิมนิกายอื่น ๆ มีจำนวนน้อยมาก ในปี 2553 ประชากรของกาตาร์เป็นมุสลิม 67.7%, คริสเตียน 13.8%, ฮินดู 13.8% และพุทธ 3.1% ที่เหลือเป็นผู้นับถือศาสนาอื่น ๆ และคนที่ไม่ระบุศาสนา คิดเป็น 1.6% กฎหมายชารีอะห์เป็นแหล่งที่มาหลักของการออกกฎหมายกาตาร์ตามรัฐธรรมนูญของกาตาร์
วิสัยทัศน์ของกระทรวงศาสนสมบัติและกิจการศาสนาอิสลาม (กาตาร์) คือ "การสร้างสังคมอิสลามร่วมสมัยควบคู่ไปกับการส่งเสริมชารีอะห์ และมรดกทางวัฒนธรรม"
25 (อัลบั้มอะเดล)
อัลบั้ม 25 ได้รับการตอบรับทั่วไปในด้านดีจากนักวิจารณ์ซึ่งยกย่องการร้องเพลงของอะเดล อัลบั้มประสบความสำเร็จโดยเปิดตัวที่อันดับที่หนึ่งในตลาด 25 แห่ง และทำลายสถิติยอดขายในสัปดาห์แรกในหลายประเทศ รวมถึงสหราชอาณาจักร และสหรัฐอเมริกา ในสหรัฐอเมริกา อัลบั้มขายได้ 3.38 ล้านอัลบั้มในสัปดาห์แรกที่ออกจำหน่าย เป็นอัลบั้มที่มียอดขายสัปดาห์เดียวสูงที่สุดตั้งแต่นีลเซนซาวด์สแกนเริ่มติดตามยอดขายงานเพลงเมื่อ ค.ศ. 1991 นักข่าวหนังสือพิมพ์จำนวนมากยกให้อัลบั้มที่มีอิทธิพลต่ออุตสาหกรรมดนตรีโดยกระตุ้นให้สาธารณชนกลับมาซื้อแผ่นอัลบั้มแทนการดาวน์โหลดหรือสตรีมมิง หลังออกจำหน่ายหนึ่งเดือน อัลบั้มขายได้มากกว่า 12 ล้านอัลบั้มทั่วโลก
เทสลาเมกาแพ็ก
เมกาแพ็กเปิดตัวในปี พ.ศ. 2562 แต่ละตัวสามารถเก็บไฟฟ้าได้ถึง 3 เมกะวัตต์ - ชั่วโมง (MWh) เมกาแพ็กออกแบบมาเพื่อใช้งานสาธารณูปโภคโดยบริษัท เมกาแพ็กสามารถใช้เพื่อจัดเก็บพลังงานที่เกิดจากแหล่งพลังงานหมุนเวียนที่ไม่ต่อเนื่อง เช่น แสงอาทิตย์และลม พลังงานที่จัดเก็บไว้สามารถใช้โดยกริดได้ตามต้องการ ตัวอย่างเช่น ในช่วงที่มีความต้องการไฟฟ้าสูงสุด
ในเดือนกุมภาพันธ์ พ.ศ. 2543 บริษัท Pacific Gas and Electric ได้รับการอนุมัติให้ติดตั้งเมกาแพ็ก 449 เครื่อง ที่สถานีย่อย Moss Landing ในเทศมณฑลมอนเทอเรย์ แคลิฟอร์เนีย เพื่อให้กำลังไฟฟ้า 182.5 เมกะวัตต์และความจุในการจัดเก็บพลังงาน 730 เมกะวัตต์ต่อชั่วโมงซึ่งจะเป็นแหล่งเก็บแบตเตอรี่ที่ใหญ่ที่สุดในโลกโดยอัตรากำไรขั้นต้น
อังเฆลา ยูเรียร์
อังเฆลา มิเชล เลออน ยูเรียร์ (Angela Michelle León Yuriar) เป็นนางงามชาวเม็กซิโก ผู้ครองตำแหน่งมิสแกรนด์เม็กซิโก 2020 และเป็นตัวแทนประเทศเม็กซิโกในการประกวดมิสแกรนด์อินเตอร์เนชันแนล 2020 (Miss Grand International 2020) ที่จัดขึ้นในเดือนมีนาคม พ.ศ. 2564 ที่ประเทศไทย และได้ผ่านเข้ารอบ 20 คนสุดท้าย พร้อมกับได้รับรางวัลชุดราตรียอดเยี่ยม
ประวัติ
อังเฆลาเกิดเมื่อวันที่ 16 กันยายน พ.ศ. 2543 ในเมืองกูเลียกัน ประเทศเม็กซิโก ปัจจุบัน อังเฆลาเป็นนักศึกษาระดับปริญญา คณะบริหารธุรกิจที่มหาวิทยาลัย TecMilenio ในเมืองกูเลียกัน และทำงานเป็นผู้นำเสนอแนวคิดให้กับสถานีโทรทัศน์ TVP Culiacán
มิสเม็กซิโก 2019
อังเฆลาได้เข้าร่วมการประกวดมิสเม็กซิโก 2019 และสามารถผ่านเข้ารอบ 10 คนสุดท้าย
มิสแกรนด์เม็กซิโก 2020
อังเฆลาได้เข้าร่วมการประกวดมิสแกรนด์เม็กซิโก 2020 ในองค์กรของมิสเม็กซิโก และได้รับตำแหน่งเป็น มิสแกรนด์เม็กซิโก 2020 เป็นตัวแทนประเทศเม็กซิโกเข้าร่วมการประกวดมิสแกรนด์อินเตอร์เนชันแนล 2020 ที่จัดขึ้นในเดือนมีนาคม พ.ศ. 2564 ที่กรุงเทพมหานคร โดยเธอได้ผ่านเข้ารอบ 20 คนสุดท้าย และได้รับรางวัลชุดราตรียอดเยี่ยม
จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จะจัดขึ้นในวันที่ 14 พฤษภาคม พ.ศ. 2566 ประกอบด้วยการเลือกตั้งสมาชิกสภาผู้แทนราษฎรแบบแบ่งเขตเลือกตั้งทั้งสิ้น 11 เขตเลือกตั้ง มีผู้ได้รับเลือกตั้งเขตละ 1 คน เพิ่มจากการเลือกตั้งเมื่อ พ.ศ. 2562 1 เขต คู่ขนานไปกับการลงคะแนนเลือกตั้งสมาชิกสภาผู้แทนราษฎรแบบบัญชีรายชื่อ
เขตเลือกตั้ง
จากมติของที่ประชุมร่วมกันของรัฐสภาเมื่อวันที่ 10 กันยายน พ.ศ. 2564 ได้กำหนดการเลือกตั้งครั้งนี้มีจำนวนสมาชิกสภาผู้แทนราษฎรเพิ่มจากเดิม 350 คน เป็น 400 คน จึงส่งผลทำให้จังหวัดขอนแก่นมีจำนวน ส.ส.แบบแบ่งเขตเพิ่มขึ้นจาก 10 เขตในการเลือกตั้งปี 2562 เป็น 11 เขตในการเลือกตั้งครั้งนี้ โดยหนึ่งเขตเลือกตั้งจะมีจำนวน ส.ส. ได้หนึ่งคน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดขอนแก่น
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอเมืองขอนแก่น (เฉพาะตำบลในเมือง ตำบลพระลับ และตำบลเมืองเก่า)
เขต 2
เขตเลือกตั้งที่ 2 ประกอบด้วยอำเภอเมืองขอนแก่น (เฉพาะตำบลสาวะถี ตำบลแดงใหญ่ ตำบลบ้านเป็ด ตำบลศิลา ตำบลสำราญ ตำบลบึงเนียม ตำบลโคกสี และตำบลหนองตูม)
เขต 3
เขตเลือกตั้งที่ 3 ประกอบด้วยอำเภอกระนวน อำเภอซำสูง อำเภอน้ำพอง (เฉพาะตำบลบ้านขาม ตำบลบัวใหญ่ ตำบลทรายมูล ตำบลบัวเงิน และตำบลพังทุย) และอำเภอเขาสวนกวาง (เฉพาะตำบลคำม่วงและตำบลเขาสวนกวาง)
เขต 4
เขตเลือกตั้งที่ 4 ประกอบด้วยอำเภออุบลรัตน์ อำเภอเขาสวนกวาง (ยกเว้นตำบลคำม่วงและตำบลเขาสวนกวาง) อำเภอน้ำพอง (ยกเว้นตำบลบ้านขาม ตำบลบัวใหญ่ ตำบลทรายมูล ตำบลบัวเงิน และตำบลพังทุย) และอำเภอเมืองขอนแก่น (เฉพาะตำบลโนนท่อนและตำบลบ้านค้อ)
เขต 5
เขตเลือกตั้งที่ 5 ประกอบด้วยอำเภอหนองนาคำ อำเภอเวียงเก่า อำเภอภูเวียง (ยกเว้นตำบลกุดขอนแก่นและตำบลหนองกุงเซิน) และอำเภอสีชมพู (ยกเว้นตำบลซำยางและตำบลนาจาน)
เขต 6
เขตเลือกตั้งที่ 6 ประกอบด้วยอำเภอภูผาม่าน อำเภอชุมแพ และอำเภอสีชมพู (เฉพาะตำบลซำยางและตำบลนาจาน)
เขต 7
เขตเลือกตั้งที่ 7 ประกอบด้วยอำเภอบ้านฝาง อำเภอหนองเรือ และอำเภอภูเวียง (เฉพาะตำบลกุดขอนแก่นและตำบลหนองกุงเซิน)
เขต 8
เขตเลือกตั้งที่ 8 ประกอบด้วยอำเภอมัญจาคีรี อำเภอพระยืน และอำเภอเมืองขอนแก่น (เฉพาะตำบลบ้านทุ่ม ตำบลบ้านหว้า ตำบลดอนช้าง ตำบลท่าพระ และตำบลดอนหัน)
เขต 9
เขตเลือกตั้งที่ 9 ประกอบด้วยอำเภอแวงใหญ่ อำเภอแวงน้อย และอำเภอพล
เขต 11
เขตเลือกตั้งที่ 11 ประกอบด้วยอำเภอบ้านแฮด อำเภอบ้านไผ่ และอำเภอชนบท (ยกเว้นตำบลวังแสง ตำบลห้วยแก และตำบลปอแดง)
คณะวิศวกรรมศาสตร์ มหาวิทยาลัยรามคำแหง
คณะวิศวกรรมศาสตร์ มหาวิทยาลัยรามคำแหง เป็นคณะที่ผลิตบัณฑิตด้านวิศวกรรมและเทคโนโลยีของ มหาวิทยาลัยรามคำแหง คณะวิศวกรรมศาสตร์ได้จัดตั้งขึ้นเมื่อปี พ.ศ.2540 โดยมีฐานะเป็นส่วนงานภายในภายใต้การกำกับดูแลของมหาวิทยาลัย ทำการจัดการเรียนการสอนในระบบปิด แบบจำกัดจำนวนนักศึกษา
หลักสูตร
หลักสูตรที่เปิดสอน 3 หลักสูตร
1.หลักสูตรระดับปริญญาตรี แบ่งเป็น 5 สาขา
2.หลักสูตรระดับปริญญาโท แบ่งเป็น 3 สาขา
3.หลักสูตรระดับปริญญาเอก แบ่งเป็น 2 สาขา
มันนีอินเดอะแบงก์ (2015)
มันนีอินเดอะแบงก์ (2015) (Money in the Bank (2015)) เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) จัดเป็นครั้งที่ 6 โดยมีกำหนดจัดวันที่ 14 มิถุนายน 2015 ที่สนามเนชันไวด์ อะรีนา ที่เมืองโคลัมบัส รัฐโอไฮโอ สหรัฐอเมริกา
เบื้องหลัง
ในอิลิมิเนชั่น แชมเบอร์ (2015) เควิน โอเวนส์เอาชนะจอห์น ซีนาไปได้ จากนั้นได้มีการประกาศรีแมตช์ของทั้งคู่อีกครั้งในมันนีอินเดอะแบงก์
ในอิลิมิเนชั่น แชมเบอร์ ดีน แอมโบรสได้เอาชนะเซท โรลลินส์ เจ้าของแชมป์ WWE World Heavyweight Championship ไปได้โดยการทำฟาล์ว ทำให้โรลลินส์ยังคงเป็นแชมป์อยู่ ในรอว์ คืนต่อมา 1 มิถุนายน ได้มีการประกาศรีแมตช์กันในการไต่บันไดชิงแชมป์
คาฮูท!
คาฮูท! (Kahoot!) เป็นแพลตฟอร์มการเรียนรู้ผ่านเกมแบบไม่มีค่าใช้จ่าย (ทดลองฟรี) โดยใช้เป็นเทคโนโลยีการศึกษา เปิดตัวเมื่อเดือนสิงหาคม พ.ศ. 2556 ที่ประเทศนอร์เวย์ ขณะนี้มีจำนวนผู้เล่นกว่า 50 ล้านคน ใน 180 ประเทศ ด้วยความที่ถูกออกแบบให้เข้าถึงได้ในห้องเรียน และสภาพแวดล้อมในการเรียนรู้แบบอื่น ๆ ทั่วโลก ทุกคนสามารถสร้างเกมทางการเรียนรู้ของคาฮูท! ได้เอง โดยปราศจากข้อจำกัดทางอายุหรือหัวข้อ คาฮูทสามารถเข้าถึงได้ผ่านอุปกรณ์หลากหลาย เช่น คอมพิวเตอร์ตั้งโต๊ะหรือแบบพกพารวมไปถึงโทรศัพท์มือถือผ่านทางเว็บเบราว์เซอร์ ทำให้ได้รับความสนใจในห้องเรียนที่มีนโยบาย "นำอุปกรณ์ของคุณมาเอง"
การใช้
คาฮูท! มักถูกใช้เพื่อเฝ้าดูพัฒนาการของเด็กแต่ละคนไปยังเป้าหมายของการเรียนรู้ ชี้ถึงข้อดีและข้อด้อย และระบุเรื่องที่นักเรียนอาจต้องการให้ติวเพิ่มแบบตัวต่อตัว รวมไปถึงการเสนอโอกาสทางการเรียนรู้อื่น ๆ หรือ ทบทวนความรู้พื้นฐานเกี่ยวกับบางเรื่อง
ผู้ใช้ที่มีประสบการณ์อาจรวมคาฮูทส์ไปในหลักสูตรเพื่อแนะนำหัวข้อใหม่ กระตุ้นการจดจำของข้อมูลใหม่ ทบทวนก่อนการสอบ ท้าทายห้องเรียนอื่น ๆ ทั่วโลก ตรวจสอบความคิดเห็น รวบรวมข้อมูลเชิงลึก และทำให้ผู้เรียนเกิดความสนใจ
วิธีการเล่น
เมื่อเปิดคาฮูท จะพบกับเลข PIN ที่ระบบจะสุ่มขึ้นมา ผู้เล่นเข้าเว็บไซต์ kahoot.it ตามด้วยการใส่รหัส PIN และชื่อเล่น โดยการใช้อุปกรณ์ใดก็ได้ผ่านเว็บเบราว์เซอร์ จากนั้นจะถูกนำไปหน้าจอ เมื่อชื่อเล่นของผู้เล่นทุกคนปรากฏบนหน้าจอแล้ว หัวหน้า (ปกติจะเป็นครู) กดปุ่มเริ่มเพื่อเริ่มการสอบ
ในเกม คำถามและตัวเลือก (มากสุด 4 ตัวเลือก) จะปรากฏขึ้นบนหน้าจอหลัก แต่ละคำตอบจะมาพร้อมกับสีและรูปร่างที่ต่างกัน ผู้เรียนจะต้องเลือกหนึ่งในตัวเลือกที่ต้องการตอบ โดยเกมถูกออกแบบมาเพื่อที่ผู้เล่นจะต้องเงยหน้าจากจอของตนเอง เพื่อมองจอรวมเป็นระยะ เป็นการเพิ่มปฏิกิริยาทางสังคมกับทั้งครูและเพื่อนร่วมชั้น
ผู้เรียนจะได้รับคะแนนเมื่อตอบคำถามถูก (สูงสุด 1000 แต้ม โดยให้ตามเวลาที่ใช้ก่อนจะตอบ) หลังจบแต่ละคำถาม ผู้เรียนจะเห็นคะแนนของตนเอง รวมไปถึงลำดับของตนเองเมื่อเทียบกับคนอื่นในห้องเรียนบนหน้าจอของตนเอง รายชื่อผู้เรียนที่มีคะแนนมากที่สุด 5 อันดับแรกจะถูกแสดงบนหน้าจอหลักเพื่อกระตุ้นการแข่งขันระหว่างผู้เล่น
อุปกรณ์ที่สามารถใช้ได้
ด้วยความที่ได้รับแรงบันดาลใจจากความนิยมของการ "นำอุปกรณ์ของคุณมาเอง" คาฮูท! ตั้งเป้าในให้ใช้ได้กับเว็บเบราว์เซอร์หลายแบบ และอุปกรณ์พกพาผ่านทางเว็บอินเตอร์เฟส รวมไปถึงแอนดรอยด์ 4.0 และเวอร์ชันใหม่กว่า รวมไปถึงเว็บเบราว์เซอร์รูปแบบใหม่ทุกแบบ นอกจากนี้ยังมีแอปพลิเคชันในทั้ง iOS และแอนดรอยด์อีกด้วย
การเรียนการสอน
ในสภาพแวดล้อมห้องเรียน การส่งผ่านจาก "ผู้สอนสู่ผู้เรียนรู้" ปกติแล้วมีวิธีดังนี้:
โยชิโอะ คาโต
โยชิโอะ คาโต (1 สิงหาคม ค.ศ. 1957 – ) เป็นอดีตนักกีฬาฟุตบอลชาวญี่ปุ่น ผู้ซึ่งเล่นให้แก่ทีมชาติญี่ปุ่น รวมถึงเป็นผู้ช่วยผู้ฝึกสอนทีมชาติญี่ปุ่นชุดฟุตบอลโลก 2010 และทำหน้าที่เป็นผู้ฝึกสอนผู้รักษาประตูให้แก่สโมสรฟุตบอลชลบุรี   และฟุตบอลทีมชาติไทย
ครั้งหนึ่ง โยชิโอะ คาโต ยังได้รับเชิญจากคาซูโตะ คูชิดะ ในการรับบทแสดงนำในภาพยนตร์สั้นซูเปอร์มาริโอ ที่ชลบุรีสเตเดียม
อิเกดะ (จังหวัดโอซากะ)
อิเกดะ (池田市 (Ikeda-shi)) เป็นนครทางตอนเหนือของจังหวัดโอซากะ ประเทศญี่ปุ่น ยกฐานะเป็นเทศบาลนครเมื่อวันที่ 29 เมษายน ค.ศ. 1939 มีจำนวนประชากร ณ วันที่ 1 เมษายน ค.ศ. 2023 ประมาณ 104,403 คน
ถนนพระรามที่ 3
ถนนพระรามที่ 3 เป็นถนนเลียบแม่น้ำเจ้าพระยาในกรุงเทพมหานคร มีระยะทางเริ่มตั้งแต่สะพานกรุงเทพในพื้นที่แขวงบางคอแหลม เขตบางคอแหลม ไปทางทิศตะวันออกเฉียงใต้ ตัดกับถนนเจริญกรุง (แยกถนนตก) ข้ามคลองวัดจันทร์ในเข้าสู่พื้นที่แขวงบางโคล่ ไปทางทิศตะวันออก ตัดกับถนนเจริญราษฎร์ (แยกเจริญราษฎร์) ข้ามคลองบางมะนาว ตัดกับถนนรัชดาภิเษก (แยกพระรามที่ 3-รัชดา) เข้าสู่พื้นที่แขวงบางโพงพาง เขตยานนาวา ไปทางทิศตะวันออกเฉียงใต้ ตัดกับถนนสาธุประดิษฐ์ (แยกสาธุประดิษฐ์) โค้งไปทางทิศตะวันออกเฉียงเหนือ ข้ามคลองใหม่เข้าสู่พื้นที่แขวงช่องนนทรี ไปทางทิศเหนือ ตัดกับถนนยานนาวา (แยกพระรามที่ 3-ยานนาวา) ถนนวงแหวนอุตสาหกรรม (แยกพระรามที่ 3-สะพานภูมิพล 1 และสะพานภูมิพล 2) ถนนนราธิวาสราชนครินทร์ (แยกพระรามที่ 3-นราธิวาส หรือแยกช่องนนทรี) และถนนนางลิ้นจี่ (แยกนางลิ้นจี่) ไปทางทิศตะวันออกเฉียงเหนือ ตัดกับถนนเชื้อเพลิงและทางรถไฟเก่าสายแม่น้ำเข้าสู่พื้นที่แขวงคลองเตย เขตคลองเตย และไปสิ้นสุดที่แยก ณ ระนอง (จุดตัดกับถนนสุนทรโกษา ถนนรัชดาภิเษก และถนน ณ ระนอง)
ถนนพระรามที่ 3 ในปัจจุบัน มีระบบขนส่งมวลชนขนาดรองพาดผ่านถนนสายนี้ คือ รถโดยสารด่วนพิเศษ สายสาทร–ราชพฤกษ์ หรือที่นิยมเรียกกันติดปากว่า บีอาร์ที (BRT) โดยพาดผ่านถนนพระรามที่ 3 ตั้งแต่ทางแยกพระรามที่ 3-นราธิวาส ถึง เชิงสะพานพระราม 3 ฝั่งพระนคร
ประวัติ
ถนนพระรามที่ 3 ก่อนวิกฤติเศรษฐกิจ ปี 2540 รัฐบาลในสมัยนั้นได้วางแผนให้ถนนพระรามที่ 3 เป็นถนนธุรกิจแห่งใหม่ของกรุงเทพฯ แทนที่ถนนสีลม ซึ่งประสบปัญหาแออัดและการจราจรติดขัดมาก ในช่วงนั้นเจ้าของธุรกิจหลาย ๆ ที่ จึงมองว่าเป็นทำเลทองแห่งใหม่ บางธนาคารและบริษัทย้ายสำนักงานใหญ่มาอยู่ที่ถนนพระรามที่ 3 แห่งนี้ รัฐบาลได้วางนโยบายพร้อมปรับปรุงระบบสาธารณูปโภค พร้อมขยายถนนจาก 4 ช่องทางจราจรไปและกลับ เป็นถนน 8 ช่องจราจรไปและกลับ พร้อมกับถมคลองที่ขนานกับถนน ซึ่งก่อนหน้าที่จะใช้ชื่อว่าถนนพระรามที่ 3
ถนนพระรามที่ 3 ที่เห็นในปัจจุบันใช้ชื่อว่า ถนนรัชดาภิเษก ซึ่งเป็นชื่อถนนที่ตั้งขึ้นเพื่อเฉลิมพระเกียรติ พระบาทสมเด็จพระมหาภูมิพลอดุลยเดชมหาราช บรมนาถบพิตร ในโอกาสพระราชพิธีรัชดาภิเษก พ.ศ. 2514 เป็นชื่อถนนในโครงการตัดถนนใหม่ของถนนวงแหวนรอบใน นอกจากนี้ ถนนพระรามที่ 3 (ช่วงตั้งแต่แยกถนนสาธุประดิษฐ์ ยาวไปถึง แยกนางลิ้นจี่) มีมาแต่เดิมแล้ว โดยมีชื่อเป็นทางการว่า ถนนนางลิ้นจี่ หรือประชาชนจะนิยมเรียกว่า ถนนเลียบแม่น้ำเจ้าพระยา เมื่อมีโครงการทำถนนวงแหวนรอบใน จึงมีการตัดถนนเพิ่มเติม (แยกสาธุประดิษฐ์ ยาวไปถึงแยกถนนตก) ใช้ชื่อว่าถนนรัชดาภิเษก เมื่อมีโครงการสร้างถนนเศรษฐกิจแห่งใหม่ของกรุงเทพฯ จึงถือโอกาสเปลี่ยนชื่อถนนใหม่เป็น ถนนพระรามที่ 3
ซึ่งถนนพระรามที่ 3 เป็นถนนที่ตั้งชื่อเพื่อเฉลิมพระเกียรติพระบาทสมเด็จพระนั่งเกล้าเจ้าอยู่หัว เหตุที่คณะรัฐมนตรีมีมติเห็นชอบให้ตั้งชื่อว่า ถนนพระรามที่ 3 เพราะพระบาทสมเด็จพระนั่งเกล้าเจ้าอยู่หัวทรงสนพระราชหฤทัยและทรงพระปรีชาสามารถในด้านการค้าตั้งแต่ยังดำรงพระอิสริยยศพระเจ้าลูกยาเธอ กรมหมื่นเจษฎาบดินทร์ในรัชสมัยพระบาทสมเด็จพระพุทธเลิศหล้านภาลัย ถนนเลียบแม่น้ำเจ้าพระยาในอดีตมีเรือกำปั่นบรรทุกสินค้าล่องในลำน้ำช่วงนี้มาจอดเป็นแถวตั้งแต่ถนนตกจนถึงหน้าพระบรมมหาราชวัง และแม้แต่ทุกวันนี้ก็ยังคงป็นที่จอดเรือสินค้าและเป็นที่ขนถ่ายสินค้า จึงตั้งชื่อถนนสายนี้ว่า "ถนนพระรามที่ 3" ซึ่งเป็นชื่อที่เหมาะสมเพราะวางแผนให้ถนนแห่งนี้เป็นถนนเศรษฐกิจการค้า
รบ เพชรประสิทธิ์
รบ เพชรประสิทธิ์ (ชื่อเล่น: หรั่ง) เป็นนักพากย์ไทย พากย์เสียงให้กับทาง โรสมิเดีย, ไทก้า และในตอนนี้ก็พากย์ให้ทาง ทรูวิชั่นส์ โดยจะอยู่ทีมพากย์เดี่ยวกับคุณมนูญ เรืองเชื้อเหมือน ปัจจุบันเนื่องจากงานพากย์ที่ทรูวิชั่นส์ เยอะมาก พี่รบ เลยไม่คอยได้มาพากย์ให้กับทาง โรสมีเดีย ในระยะหลัง ดังนั้น ผลงานจะอยู่ที่ ทรูวิชั่นส์ มากสุด
มิราจควีน
มิราจควีน เป็นซีรีส์นวนิยายญี่ปุ่น เขียนโดยคาโอรุ ฮายามิเนะ และวาดภาพประกอบโดย K2 โชไก สำนักพิมพ์โคดันชะตีพิมพ์เป็นหนังสือเด็กในเครืออาโออิโตริบุงโกะตั้งแต่เดือนมีนาคม พ.ศ. 2545 ออริจินัลวิดีโอแอนิเมชัน (โอวีเอ) ฉายในโรงภาพยนตร์ดัดแปลงจากนิยายเล่มแรก ชื่อเรื่องว่า มิราจควีน ราชินีจอมโจรนั้นชื่นชอบละครสัตว์ ออกฉายในประเทศญี่ปุ่นเดือนมิถุนายน พ.ศ. 2565 มีกำหนดฉายในประเทศไทยในเทศกาลภาพยนตร์แจมนิเมะเฟสติวัล 2023 ในวันที่ 3 กุมภาพันธ์ พ.ศ. 2566
ออริจินัลวิดีโอแอนิเมชัน
ในเดือนกรกฎาคม พ.ศ. 2564 มีการประกาศว่านิยายเล่มแรกของซีรีส์ จะได้รับการดัดแปลงเป็นออนิจินัลวิดีโอแอนิเมชัน (โอวีเอ) ที่ฉายในโรงภาพยนตร์  ผลิตโดยอีสต์ฟิชสตูดิโอ กำกับโดยซาโอริ เด็ง เขียนบทโดยมาริโกะ คูนิซาวะ ออกแบบตัวละครโดยคูมิโกะ คาวาชิมะ และแต่งดนตรีประกอบโดยโมเอะ ฮีวงะ ออกฉายในประเทศญี่ปุ่นในวันที่ 17 มิถุนายน พ.ศ. 2566 เพลงประกอบภาพยนตร์ชื่อเพลงว่า "Gyakuten no Regina" ร้องโดย Little Black Dress มีลิขสิทธิ์เผยแพร่ในประเทศไทยโดยดรีม เอกซ์เพรส (เดกซ์) ในชื่อภาษาไทยว่า มิราจควีน ราชินีจอมโจรนั้นชื่นชอบละครสัตว์ และมีกำหนดฉายในเทศกาลภาพยนตร์แจมนิเมะเฟสติวัล 2023 ในวันที่ 3 กุมภาพันธ์ พ.ศ. 2566
สโมสรฟุตบอลเรอัลมาดริดในฤดูกาล 2015–16
การแข่งขัน ฤดูกาล 2015–16 ของ สโมสรฟุตบอลเรอัลมาดริด ซึ่งเป็นฤดูกาลที่ 112 ของสโมสร และเป็นฤดูกาลที่ 85 ของการได้อยู่บนลีกสูงสุด. โดยเริ่มฤดูกาลตั้งแต่วันที่ 1 กรกฎาคม ค.ศ. 2015 ถึง 30 มิถุนายน ค.ศ. 2016.
ก่อนเปิดฤดูกาล
"ลา เดซีมา" โค้ชผู้ชนะ การ์โล อันเชลอตตี ถูกไล่ออกเมื่อวันที่ 25 พฤษภาคม ค.ศ. 2015, หลังจากที่ล้มเหลวในการให้คำแนะนำสโมสรในการคว้ารางวัลเดียวให้กับสโมสรตั้งแต่ ฤดูกาลที่แล้ว. โดยมีผู้เข้ามาแทนที่โดย ราฟาเอล เบนีเตซ เมื่อวันที่ 3 มิถุนายน ค.ศ. 2015.
คู่ดูโอชาวบราซิล กาเซมีรู และ ดานีลู ถูกซื้อกลับมาจาก โปร์ตู ด้วยค่าเหนื่อยถึง 7.5 ล้านยูโร และ 31.5 ล้านยูโร ตามลำดับ. ทั้งสองคนต่างลงสนามเซ็นสัญญาระยะยาวกับสโมสร, ส่วนกาเซมีรูกลับมาสู่ทีมหลังจากที่เรอัลมาดริดได้ใช้สิทธิ์ซื้อคืนผู้เล่น. ปีกชาวสเปน มาร์โก อาเซนซีโอ และ ลูกัส บาซเควซ ได้เข้าร่วมกับสโมสรแล้ว, ในขณะที่ ซามี เคดีรา เซ็นสัญญากับ ยูเวนตุส หลังจากที่สัญญาของเขาไม่ได้ต่ออายุกับทางสโมสร. คาเบียร์ เอร์นันเดซ ได้เดินทางออกกลับไป แมนเชสเตอร์ยูไนเต็ด หลังจากมาดริดไม่ได้ทำสัญญายืมตัวระยะยาวจากแคมเปญที่ผ่านมาอย่างถาวร.
สัญญาของ ดาเนียล การ์บาคัล ถูกต่ออายุไปอีกหกปี, และการต่อสัญญาใหม่เป็นชุดที่จะหมดอายุลงในช่วงฤดูร้อนของปี ค.ศ. 2020. มันได้รับการต่ออายุเมื่อวันที่ 8 กรกฎาคม.
อีเกร์ กาซียัส ออกจากสโมสรเมื่อวันที่ 11 กรกฎาคม ค.ศ. 2015 และย้ายไปทีม โปร์ตู หลังจากอยู่กับทีม "ลอส บลังกอส" มานานถึง 25 ปี. กีโก กาซียา ได้ลงนามเซ็นสัญญาแทนเมื่อวันที่ 17 กรกฎาคม พ.ศ. 2558 (ค.ศ. 2015).
ตารางการแข่งขันของฤดูกาลได้ประกาศไว้เมื่อวันที่ 14 กรกฎาคม พ.ศ. 2558 (ค.ศ. 2015).
ชุดแข่งขัน
ผู้จัดจำหน่าย: อาดิดาส / ผู้สนับสนุน: เอมิเรตส์
ย้ายเข้า
รวมค่าใช้จ่ายในการซื้อนักเตะทั้งสิ้น: 83.5 ล้านยูโร
ยาจิโยะ (จังหวัดอิบารากิ)
ยาจิโยะ เป็นเมืองที่ตั้งอยู่ในอำเภอยูกิ จังหวัดอิบารากิ ประเทศญี่ปุ่น
สโมสรฟุตบอลเรอัลมาดริดในฤดูกาล 2015–16
ย้ายออก
รวมตัวเลขจำนวนเงินนักเตะขายออกทั้งสิ้น: 15.65 ล้านยูโร
ยาจิโยะ (จังหวัดอิบารากิ)
ณ วันที่ 1 มีนาคม ค.ศ. 2023 เมืองนี้มีประชากรประมาณ 20,430 คน และมีความหนาแน่นของประชากร 346 คนต่อตารางกิโลเมตร มีเนื้อที่ทั้งหมด 58.99 ตารางกิโลเมตร
สโมสรฟุตบอลเรอัลมาดริดในฤดูกาล 2015–16
ย้ายออก
รายได้สุทธิ: 67.85 ล้านยูโร
ผลงานรวมทุกรายการ
{| class="wikitable" style="text-align: center" !rowspan=2|การแข่งขัน !colspan=8|บันทึก !G !W !D !L !GF !GA !GD !Win %
! รวมทั้งสิ้น
สถิติผู้เล่น
† ผู้เล่นที่ออกจากสโมสรระหว่างฤดูกาล
ดาราจักรชนิดลูกสะบ้า
ดาราจักรชนิดลูกสะบ้า (lenticular galaxy) เป็นประเภทของกาแลคซีกลางระหว่างดาราจักรชนิดรีและดาราจักรชนิดก้นหอยในรูปแบบการจัดประเภทของดาราจักร มีแผ่นขนาดใหญ่อยู่ตรงกลาง แต่ไม่มีแขนเป็นรูปร่างคล้ายดาราจักรชนิดก้นหอย ดาราจักรชนิดลูกสะบ้าเป็นดาราจักรชนิดแผ่น ที่มีการสูญเสียหรือสูญเสียมวลสารระหว่างดาวฤกษ์และมีการก่อตัวของดาวฤกษ์น้อยมาก อย่างไรก็ตามก็ยังมีฝุ่นเป็นจำนวนมากในแผ่นของดาราจักรชนิดนี้
เกรตเรซิกเนชัน
เกรตเรซิกเนชัน (Great Resignation; การลาออกครั้งใหญ่) หรือ บิกควิต (Big Quit; การออกครั้งใหญ่) เป็นแนวโน้มทางเศรษฐกิจที่ซึ่งผู้รับจ้างลาออกโดยสมัครใจเป็นหมู่มาก เริ่มต้นตั้งแต่ต้นปี 2021 โดยเฉพาะอย่างยิ่งในสหรัฐ แนวโน้มดังกล่าวเข้าใจกันว่าเป็นผลจากการระบาดของโรคโควิด-19, การที่รัฐบาลสหรัฐปฏิเสธการรับรองการคุ้มครองแรงงานที่เหมาะสม และ ค่าจ้างที่ไม่ปรับตัวขึ้นตามค่าใช้จ่ายยังชีพที่สูงขึ้นมาก นักเศรษฐศาสตร์บางส่วนอธิบายว่าเกรตเรซิกเนชันเป็นรูปแบบหนึ่งของการนัดประท้วงหยุดงาน ในบริบทของชุดการนัดประท้วงหยุดงานในเดือนตุลาคม 2021 ที่รู้จักในชื่อสไตรก์ทอเบอร์
คำนี้คิดขึ้นโดยแอนธอนี คลอทซ์ (Anthony Klotz) ศาสตราจารย์และนักจิตวิทยาประจำสถาบันธุรกิจเมย์ส มหาวิทยาลัยเท็กซัสเอแอนด์เอ็ม ผู้ซึ่งทำนายการลาออกครั้งใหญ่ในเดือนพฤษภาคม 2021
สาเหตุ
การระบาดทั่วของโควิด-19 ทำให้แรงงานมีโอกาสได้พิจารณาอาชีพ, สภาพที่ทำงาน และเป้าหมายระยาวของตนใหม่ ในขณะที่ที่ทำงานหลายที่พยายามจะนำพนักงานกลับมาทำงานด้วยตนเอง (in-person) แรงงานกลับมีความปรารถนาจะทำงานจากที่บ้าน โดยเฉพาะจากการระบาดของโรคโควิด-19 ระบบการสื่อสารทางไกลยังช่วยให้เกิดการจัดตารางที่ยืดหยุ่นได้ อันเป็นสาเหตุหลักให้สามารถค้นหางานใหม่ ๆ ได้ ดังที่รายงานในผลการศึกษาของแบงก์เรตในเดือนสิงหาคม 2021 นอกจากนี้ แรงงานจำนวนมากโดยเฉพาะกลุ่มที่ยังอายุไม่มากกำลังเสาะหาความสมดุลระหว่างการทำงานกับการใช้ชีวิต (work–life balance) ที่ดีกว่า
ภัตตาคาร โรงแรม และอุตสาหกรรมที่แรงงานต้องโต้ตอบกับลูกค้าด้วยตนเอง (in-person interaction) ได้รับผลกระทบหนักสุดจากคลื่นการลาออกครั้งใหญ่นี้ เงินอุดหนุนกระตุ้นเศรษฐกิจจากโควิด-19 (COVID-19 stimulus payment) และเงินอุดหนุนสำหรับผู้ว่างงานยังช่วยให้ผู้ที่ต้องประกอบอาชีพรายได้ต่ำเพื่อประทังชีวิตสามารถลาออกจากงานด้วย
จากการศึกษาของอะโดบีพบว่าคลื่นการลาออกครั้งใหญ่นี้ขับเคลื่อนโดยคนรุ่นมิลเลนเนียลและเจเนอเรชันเซด ซึ่งมีแนวโน้มสูงที่จะไม่พึงพอใจกับงานที่ทำ และพบว่าคนในเจเนอเรชันเซดมากกว่าครึ่งหนึ่งระบุว่ากำลังเสาะหางานใหม่ภายในปีหน้า
อีกทฤษฎีหนึ่งระบุว่าการลาออกครั้งใหญ่เป็นผลจากภาวะทุพพลภาพซึ่งเกิดจากโควิดระยะยาว ส่งผลต่อความสามารถหรือความต้องการที่จะทำงาน
สหรัฐ
หลักฐานบ่งบอกว่าเกรตเรซิกเนชันเริ่มมีในสหรัฐในเดือนเมษายน 2021 ซึ่งมีรายงานชาวอเมริกัน 4.0 ล้านคนลาออกจากงานภายในหนึ่งเดือน ตามด้วย 3.9 ล้านคนในเดือนมิถุนายน 2021 การลาออกมีมากเป็นพิเศษในภาคใต้ ซึ่งแรงงาน 2.9% ลาออกจากงานโดยสมัครใจในเดือนมิถุนายน 2021 ในขณะที่ภาคตะวันออกเฉียงเหนือมีการลาออกต่ำสุด อยู่ที่ 2.0% ของแรงงาน
เวิร์กเทรนด์อินเด็กซ์ 2021 (Work Trend Index 2021; ดัชนีแนวโน้มงาน) ของไมโครซอฟต์ระบุว่าแรงงานมากกว่า 40% ทั่วโลกพิจารณาลาออกจากงานในปี 2021 ผลการสำรวจของพีดับเบิลยูซีในต้นเดือนสิงหาคม 2021 พบว่า 65% ของพนักงานระบุว่ากำลังหางานใหม่ และ 88% ของผู้บริหารระบุว่าบริษัทของตนกำลังประสบกับการเข้า-ออกงาน (turnover) ที่สูงกว่าปกติ
ยุโรป
ผลการสำรวจประชากร 5,000 คนในเบลเยียม ฝรั่งเศส สหราชอาณาจักร เนเธอร์แลนด์ และเยอรมนี โดยบริษัทเอสดี เวิกซ์ พบว่าแรงงานในเยอรมนีมีการลาออกที่เกี่ยวเนื่องกับโควิด-19 มากที่สุด และมีแรงงาน 6.0% ลาออกจากงาน มากสุดในบรรดาประเทศที่ทำการสำรวจ
จีน
ปรากฏการณ์แบบเดียวกันนี้พบในประเทศจีน รู้จักกันในชื่อ ถั่งปิ๋ง (Tang ping) เริ่มต้นในเดือนเมษายน 2021 ประมาณช่วงเดียวกับเกรตเรซิกเนชันในสหรัฐ
มหาวิทยาลัยราชภัฏอุดรธานี ศูนย์การศึกษาบึงกาฬ
มหาวิทยาลัยราชภัฏอุดรธานี ศูนย์การศึกษาบึงกาฬ (อังกฤษ:UdonThani Rajabhat University Bueng Kan Education Center) เป็นศูนย์การศึกษาแห่งหนึ่ง ของมหาวิทยาลัยราชภัฏอุดรธานี ตั้งอยู่ที จังหวัดบึงกาฬ
ประวัติ
มหาวิทยาลัยราชภัฏอุดรธานีเป็นสถาบันอุดมศึกษา ซึ่งสอดคล้องกับบทบาทหน้าที่ ตามมาตรา 7 แห่งพระราชบัญญัติมหาวิทยาลัยราชภัฏ พ.ศ. 2547 คือ ให้การศึกษาวิชาการและวิชาชีพชั้นสูง ทำการวิจัยให้บริการทางวิชาการแก่สังคม ปรับปรุงถ่ายทอดและพัฒนาเทคโนโลยี ทำนุบำรุงศิลปวัฒนธรรม ผลิตครู และส่งเสริมวิทยฐานะครูในท้องถิ่น เขตรับผิดชอบซึ่งมีจังหวัดอุดรธานี หนองคาย และหนองบัวลำภู จากการศึกษาสถาพปัญหาที่ผ่านมาพบว่า มหาวิทยาลัยราชภัฏอุดรธานีมีสถานที่ตั้งอยู่ในเขตอำเภอเมือง จังหวัดอุดรธานี ซึ่งเป็นสถานที่ให้บริการการศึกษาแก่ท้องถิ่นเพียงแห่งเดียว ทำให้ไม่สามารถให้บริการการศึกษาแก่ประชาชนและเยาวชน ในเขตรับผิดชอบของมหาวิทยาลัยราชภัฏอุดรธานีได้อย่างทั่วถึง โดยเฉพาะอย่างยิ่ง ในเขตพื้นที่ที่อยู่ห่างไกลจากที่ตั้งของมหาวิทยาลัย ด้วยเหตุนี้จังหวัดหนองคายเป็นจังหวัดที่อยู่ในเขตพื้นที่ของมหาวิทยาลัยราชภัฏอุดรธานีซึ่งประชาชนและเยาวชนส่วนใหญ่ในพื้นที่ขาดโอกาสในการศึกษาต่อในระดับที่สูงขึ้น ความสำคัญอีกประการหนึ่งได้แก่ ปัญหาเศรษฐกิจ อันเนื่องมาจากสภาพทางเศรษฐกิจของชุมชนในท้องถิ่นค่อนข้างยากจน ทำให้ไม่สามารถส่งบุตรหลานของตน ไปศึกษาต่อในมหาวิทยาลัยราชภัฏอุดรธานีที่มีที่ตั้งอยู่ไกลจากชุมชนที่อยู่อาศัย
มหาวิทยาลัยราชภัฏอุดรธานี ซึ่งรับผิดชอบการจัดการศึกษาในระดับอุดมศึกษาได้ตระหนักถึงบทบาทหน้าที่และพันธกิจในการพัฒนาบุคลากร ในสาขาอาชีพต่างๆ มหาวิทยาลัยได้คำนึงถึงการกระจายโอกาสทางการศึกษาในระดับอุดมศึกษา เพื่อตอบสนองความต้องการของชุมชน ทางมหาวิทยาลัยจึงได้การจัดตั้ง
ศูนย์การศึกษาในเขตอำเภอบึงกาฬ จังหวัดหนองคาย (ปัจจุบันเป็นอำเภอเมืองบึงกาฬ จังหวัดบึงกาฬ) การจัดตั้งมหาวิทยาลัยราชภัฏอุดรธานีมีความจำเป็นอย่างยิ่งเพื่อให้การปฏิบัติภารกิจหน้าที่ดังกล่าวบรรลุเป้าหมายได้อย่างมีประสิทธิภาพสูงสุด
โจ๊กเกอร์ (ภาพยนตร์ พ.ศ. 2562)
โจ๊กเกอร์ (Joker) เป็นภาพยนตร์แนวจิตวิทยาระทึกขวัญ กำกับการแสดงโดยท็อดด์ ฟิลลิปส์ ซึ่งนอกจากกำกับการแสดงแล้วเขายังเป็นผู้ร่วมเขียนบทในภาพยนตร์เรื่องนี้กับสก็อต ซิลเวอร์ นักเขียนบทภาพยนตร์ชาวอเมริกันเชื้อสายยิว​ โดยเนื้อเรื่องสร้างจากตัวละครในดีซีคอมิกส์​ นำแสดงโดยวาคีน ฟินิกซ์ ผู้รับบทเป็นอาร์เธอร์ เฟล็ก นักแสดงตลกผู้มีปัญหาทางจิตที่กลายมาเป็นอาชญากรของเมืองกอแทมนาม โจ๊กเกอร์ ร่วมด้วยรอเบิร์ต เดอ นิโร, ซาซี บีตซ์, ฟรานเชส คอนรอย, เบร็ต คัลเลน และเกล็น เฟลชเลอร์
ภาพยนตร์เรื่องนี้สร้างโดยวอร์เนอร์บราเธอส์, ดีซีฟิล์ม ร่วมด้วยวิลเลจโรดโชว์ พิคเจอส์ และบรอน ครีเอทีฟ จากประเทศแคนาดา ​ฟิลลิปส์มีความคิดที่จะสร้างภาพยนตร์เกี่ยวกับโจ๊กเกอร์ในปี 2016 และเขียนบทร่วมกับสก็อตต์ ซิลเวอร์ตลอดปี 2017 ทั้งสองได้รับแรงบันดาลใจมาจากสังคมทศวรรษ 1970 และภาพยนตร์ของมาร์ติน สกอร์เซซี ผู้ซึ่งเดิมได้รับการทาบทามให้มาเป็นผู้อำนวยการสร้าง ​ ถึงแม้ว่าฟิลลิปส์และซิลเวอร์จะได้รับแนวคิดบางส่วนมาจาก Batman: The Killing Joke หนังสือการ์ตูนที่บอกเล่าที่มาของโจ๊กเกอร์ที่ตีพิมพ์ในปี 1988 แต่ฟิลลิปส์กล่าวว่าเขา “ไม่ได้อิงจากผลงานไหนเลย เพราะเราไม่ได้กำลังทำหนังโจ๊กเกอร์ แต่กำลังทำหนังของคนที่กลายเป็นโจ๊กเกอร์” ฟินิกซ์ได้รับติดต่อในเดือนกุมภาพันธ์ 2018 และทดสอบบทในเดือนกรกฎาคม การถ่ายทำเริ่มระหว่างเดือนกันยายนถึงธันวาคม 2018 ที่นครนิวยอร์ก, นครเจอร์ซีย์ และนวร์ก
โจ๊กเกอร์ เป็นภาพยนตร์แบทแมนภาคคนแสดงเรื่องแรกที่ได้รับการจัดให้อยู่ในภาพยนตร์ระดับอาร์ จากสมาคมภาพยนตร์อเมริกา เนื่องจากมีความรุนแรงและเนื้อหาที่อาจส่งผลกระทบต่อผู้ชม ออกฉายรอบปฐมทัศน์ที่งานเทศกาลภาพยนตร์นานาชาติเวนิสครั้งที่ 76 ในวันที่ 31 สิงหาคม 2019 และได้รับรางวัลสิงโตทองคำ ซึ่งเป็นรางวัลสูงสุดของเทศกาล ภาพยนตร์ออกฉายทั่วไปในสหรัฐในวันที่ 4 ตุลาคม 2019 และได้รับการตอบรับที่ก้ำกึ่ง ในขณะที่การแสดงของฟินิกซ์ได้รับการชื่นชม นักวิจารณ์บางส่วนแสดงความกังวลว่าเนื้อหาที่ดำมืดและรุนแรงอาจเป็นเหตุจูงใจให้เกิดเหตุอาชญากรรมในโลกความเป็นจริง อย่างไรก็ตาม โจ๊กเกอร์ ประสบความสำเร็จทางรายได้โดยเป็นภาพยนตร์ระดับอาร์เรื่องแรกที่ทำรายได้มากกว่า 1 พันล้านดอลลาร์สหรัฐ ขึ้นอันดับภาพยนตร์ที่ทำรายได้สูงสุดในปี ค.ศ. 2019 เป็นอันดับที่ 6 และเป็นภาพยนตร์ระดับอาร์ที่ทำรายได้สูงสุด​ตลอดกาลเป็นอันดับ 1 แทนที่ เดดพูล 2​ นอกจากนี้ยังเป็นภาพยนตร์ที่สร้างจากหนังสือการ์ตูน​ที่สามารถทำกำไรได้มากที่สุดเป็นอันดับ 1 แทนที่ หน้ากากเทวดา​
เรื่องย่อ
ปี ค.ศ. 1981 อาร์เธอร์ เฟล็กอาศัยอยู่กับเพนนี ผู้เป็นแม่ในอพาร์ตเมนต์เมืองกอแทมที่กำลังเสื่อมโทรมจากภาวะว่างงานและอาชญากรรม อาร์เธอร์ป่วยเป็นโรคหัวเราะไม่หยุดและมีความฝันเป็นนักแสดงตลก เขาเข้ารับการรักษาทางจิตที่สำนักงานสังคมสงเคราะห์ วันหนึ่ง อาร์เธอร์ถูกกลุ่มเด็กทำร้ายในตรอก แรนดอล เพื่อนร่วมงานจึงให้อาร์เธอร์ยืมปืนไว้ใช้ป้องกันตัว ด้านหนึ่ง อาร์เธอร์พบกับโซฟี แม่เลี้ยงเดี่ยวที่อาศัยอยู่ห้องใกล้ ๆ และเริ่มชักชวนให้เธอมาดูเขาแสดงตลกอยู่บ่อย ๆ
ต่อมาอาร์เธอร์เผลอทำปืนร่วงระหว่างทำการแสดงในโรงพยาบาลเด็ก เมื่อถูกถามถึงเจ้าของ แรนดอลโกหกว่าอาร์เธอร์ซื้อปืนนั้นไปจึงทำให้อาร์เธอร์ถูกไล่ออก ขณะนั่งรถไฟใต้ดินกลับห้อง อาร์เธอร์ถูกพนักงานเวย์นเอ็นเตอร์ไพรส์ 3 คนที่เมารุมทำร้าย เขาจึงยิงทั้งหมดตายเพื่อป้องกันตัว แต่เหตุการณ์นี้กลับเป็นชนวนให้เกิดการประท้วงความเหลื่อมล้ำระหว่างคนรวยและคนจนในเมือง โดยผู้ประท้วงสวมหน้ากากตัวตลกเป็นสัญลักษณ์ ต่อมาอาร์เธอร์พบว่าสำนักงานสังคมสงเคราะห์จะถูกปิดเนื่องจากถูกตัดงบประมาณ ทำให้เขาจะไม่ได้รับการรักษาอีก
คืนหนึ่ง โซฟีมาดูอาร์เธอร์แสดงตลกแต่ไม่ได้รับการตอบรับที่ดีเพราะอาร์เธอร์หัวเราะไม่หยุด คลิปวิดีโอตอนที่อาร์เธอร์แสดงถูกฉายและล้อเลียนในรายการทอล์กโชว์ของเมอร์เรย์ แฟรงคลิน ด้านเพนนีขอให้อาร์เธอร์ส่งจดหมายขอความช่วยเหลือด้านการเงินถึงโทมัส เวย์น แต่อาร์เธอร์แอบอ่านและพบว่าตนเป็นบุตรชายลับ ๆ ของโทมัสกับเพนนี ต่อมาตำรวจ 2 นายมาสอบถามเพนนีถึงเหตุฆาตกรรมในรถไฟใต้ดินที่อาร์เธอร์เกี่ยวข้อง ทำให้เธอล้มหมดสติและเส้นเลือดในสมองแตก อาร์เธอร์บุกไปที่คฤหาสน์เวย์นเพื่อถามความจริงจากโทมัส แต่พบเพียงบรูซ เวย์น บุตรชายของโทมัสกับมาร์ธา เวย์น
ต่อมาอาร์เธอร์ลอบเข้าไปถามเรื่องเพนนีกับโทมัสที่งานเลี้ยง แต่โทมัสกลับบอกว่าเพนนีป่วยทางจิตและไม่ใช่แม่แท้ ๆ ของอาร์เธอร์ อาร์เธอร์จึงไปหาประวัติเพนนีที่โรงพยาบาลอาร์คัม จนพบว่าตนเป็นบุตรบุญธรรมของเพนนี แต่มักถูกเพนนีทอดทิ้งและมักถูกแฟนของเพนนีทำร้ายจนได้รับการกระทบกระเทือนทางสมองตั้งแต่เด็ก อาร์เธอร์ที่ใจสลายไปหาเพนนีและฆ่าเธอ ก่อนจะกลับมาที่ห้องของโซฟี และพบว่าที่พบกันครั้งก่อน ๆ กับโซฟีนั้น เขาเห็นภาพหลอนไปเอง
ต่อมาอาร์เธอร์ได้รับเชิญให้มาออกรายการของเมอร์เรย์เนื่องจากคลิปของเขาได้รับความนิยม ระหว่างนั้น แรนดอลและแกรี อดีตเพื่อนร่วมงานมาเยี่ยมอาร์เธอร์ อาร์เธอร์แทงแรนดอลตาย แต่ไว้ชีวิตแกรี ขณะเดินทางไปที่สตูดิโอของเมอร์เรย์ อาร์เธอร์ถูกตำรวจ 2 นายที่เคยมาสอบถามเพนนีไล่ตาม เขาจึงแฝงตัวเข้าไปในกลุ่มผู้ประท้วงในรถไฟใต้ดินและอาศัยช่วงชุลมุนหลบหนีไปได้
ที่สตูดิโอ อาร์เธอร์ขอให้เมอร์เรย์แนะนำตัวเขาว่า “โจ๊กเกอร์” เมื่อออกมาพบผู้ชม อาร์เธอร์ประกาศว่าตนเป็นคนฆ่าชาย 3 คนในรถไฟใต้ดินก่อนจะยิงเมอร์เรย์จนตาย อาร์เธอร์ถูกจับกุมและพาตัวไปคุมขัง แต่ระหว่างที่รถตำรวจที่อาร์เธอร์นั่งมาแล่นผ่านย่านที่มีการชุมนุม รถตำรวจถูกชนและอาร์เธอร์ได้รับการช่วยเหลือ ก่อนจะได้รับการยกย่องจากกลุ่มผู้ประท้วง อีกด้านหนึ่งของการชุมนุม โทมัสและมาร์ธาถูกผู้ประท้วงยิงตาย ทิ้งให้บรูซกลายเป็นเด็กกำพร้า
ในที่สุด อาร์เธอร์ถูกตามจับตัวและคุมขังในโรงพยาบาล จิตแพทย์ถามอาร์เธอร์ว่าเขากำลังคิดอะไรอยู่เมื่อเห็นเขาหัวเราะคนเดียว แต่อาร์เธอร์ปฏิเสธจะตอบ ภาพยนตร์จบลงเมื่ออาร์เธอร์พยายามหลบหนีผู้ดูแลโดยทิ้งรอยเท้าที่เป็นรอยเลือดไว้
รางวัล
โจ๊กเกอร์ ได้รับรางวัลชนะเลิศ
ฟุตบอลชิงถ้วยพระราชทานคิงส์คัพ ครั้งที่ 48
การแข่งขันฟุตบอลชิงถ้วยพระราชทานคิงส์คัพ ครั้งที่ 48 จัดขึ้นระหว่างวันที่ 22–25 กันยายน พ.ศ. 2565 โดยมีทีมเข้าร่วมการแข่งขันทั้งหมด 4 ทีม คือ ไทย (เจ้าภาพ), มาเลเซีย, ทาจิกิสถาน และ ตรินิแดดและโตเบโก
สถานที่แข่งขัน
สมาคมกีฬาฟุตบอลแห่งประเทศไทย ในพระบรมราชูปถัมภ์ ได้เปิดให้จังหวัดที่มีความพร้อมเสนอแผนจัดการแข่งขันฟุตบอล International ‘A’ Match ตามปฏิทิน ฟีฟ่า เดย์ โดยให้ส่งเอกสารยื่นความจำนงภายในวันที่ 30 มิถุนายน 2565 โดยเบื้องต้นมี 3 สนามที่ถูกเสนอให้พิจารณาเป็นเจ้าภาพในการแข่งขันครั้งนี้ คือ สนามกีฬาติณสูลานนท์ ในจังหวัดสงขลา, ลีโอ เชียงราย สเตเดียม ในจังหวัดเชียงราย และสนามกีฬาสมโภชเชียงใหม่ 700 ปี ในจังหวัดเชียงใหม่ สุดท้ายในวันที่ 27 กรกฎาคม สมาคมฯ จึงเลือกสนามกีฬาสมโภชเชียงใหม่ 700 ปีเป็นเจ้าภาพในการแข่งขันครั้งนี้
12 ราศี (อัลบั้มเพลง)
12 ราศี เป็นสตูดิโออัลบั้มชุดที่ 3 ของวงตาวัน วางจำหน่ายเมื่อ พ.ศ. 2536 อัลบั้มนี้เป็นอัลบั้มแรกที่ทำกับค่าย ดี - เดย์ เอ็นเทอร์เทนเมนท์ โดยในอัลบั้มชุดนี้มีเพลงดังที่ทุกคนรู้จักอย่าง ห่วงใย หลังจากที่โปรโมทผลงานชุดนี้เสร็จวงตาวันก็ได้หายไปนานหลายปี ก่อนที่จะกลับมาออกอัลบั้ม The PROmISE กับค่าย วอร์นเนอร์ มิวสิก ไทยแลนด์ ก่อนที่จะยุบวงไป
ฟุตบอลชิงถ้วยพระราชทานคิงส์คัพ ครั้งที่ 48
นัด
เวลาทั้งหมดเป็นเวลาท้องถิ่น, เวลาอินโดจีน (UTC+7)
12 ราศี (อัลบั้มเพลง)
รายชื่อเพลง
คำร้อง : มรุธา รัตนสัมพันธ์
ทำนอง : ชัยวัฒน์ จุฬาพันธ์
คำร้อง : ศุ บุญเลี้ยง
ทำนอง : พงษ์พรหม สนิทวงศ์ ณ อยุธยา
คำร้อง : TOOD LAVELLE
คำร้อง : พงษ์พรหม สนิทวงศ์ ณ อยุธยา
คำร้อง : มรุธา รัตนสัมพันธ์ + พงษ์พรหม สนิทวงศ์ ณ อยุธยา
วิทยาธร
วิทยาธร (विद्याधर; Vijjādhara) หรือ พิทยาธร เป็นอมนุษย์พวกหนึ่งตามคติศาสนาแบบอินเดีย มีฐานะตํ่ากว่าเทวดา มีฤทธิ์เหาะได้ ชาวฮินดูเชื่อว่าเป็นมนุษย์ครึ่งเทพ ทำหน้าที่รับใช้พระศิวะที่ภูเขาหิมาลัย
ดอนผีบิน
ดอนผีบิน เป็นวงดนตรีแทรช เมทัลของประเทศไทย เกิดจากการรวมตัวกันเพื่อทำผลงานทางดนตรีของสามพี่น้องตระกูล แก้วทิตย์ เมื่อปี พ.ศ. 2528 โดยสร้างงานแบบเพลงใต้ดิน ไม่สังกัดค่ายใดอย่างถาวร และเคยออกอัลบั้มเพลงทั้งกับค่ายเล็กๆไปจนถึงค่ายใหญ่อย่างวอร์นเนอร์ มิวสิก ไทยแลนด์ และจีราฟ เรคคอร์ดในเครือจีเอ็มเอ็ม แกรมมี่
เนื้อหาในบทเพลงส่วนใหญ่ของทางวง จะเป็นเรื่องเกี่ยวกับปัญหาสังคม การทำลายล้างธรรมชาติสิ่งแวดล้อม ตลอดจนเรื่องราว ปรัชญาชีวิตและจิตวิญญาณ รวมถึงความตาย โดยขับเคลื่อนเนื้อหาผ่านความหนักหน่วงและรุนแรงของดนตรีแทรช เมทัล แต่ในขณะเดียวกันก็มีจุดเด่นในภาษาที่สละสลวยสวยงามดังบทกวี โดยในภาคดนตรีนั้นทางวงเคยได้รับรางวัลสีสันอะวอร์ดส์สาขาเพลงบรรเลงยอดเยี่ยมถึงสองสมัยซ้อน จากเพลง Return to The Nature II ในอัลบั้มสองฟากฝั่ง และเพลง ใดใดไร้ยืนยง ในอัลบั้มสัญญาณเยือน
วงดอนผีบินได้รับการยอมรับจากนักวิจารณ์ดนตรีให้เป็น อุกกาบาตทางดนตรี เนื่องจากเป็นวงดนตรีจากทางชนบทในภาคเหนือที่ไม่มีที่มาที่ไป และไม่ได้สังกัดค่ายเพลงใหญ่ แต่กลับมีความเป็นตัวของตัวเองอย่างสูงทั้งภาษาที่งดงาม สำเนียงดนตรีและเนื้อหาในเพลง รวมทั้งภาพวาดสีน้ำมันบนปกอัลบั้มที่สมบัติ แก้วทิตย์ มือกีตาร์ผู้เป็นหัวหน้าวงวาดด้วยตนเอง อีกทั้งชื่อของวงที่ตั้งแบบไม่สนใจการตลาด และเพียงแค่การออกอัลบั้มชุดแรกก็สามารถจุดกระแสในวงการเพลงร็อคได้ และได้รับรางวัล Reader Vote จากนิตยสาร The Quiet Strom ในอัลบั้มชุดต่อมา
โดยชื่อ ดอนผีบิน ของวงมาจากชื่อหมู่บ้านเล็กๆ แห่งหนึ่งทางตอนเหนือของจังหวัดน่าน ซึ่งเคยเป็นสมรภูมิรบล้างเผ่าพันธ์ในสมัยอาณาจักรล้านนา ต่อมาได้มีตำนานเล่าขานว่าในคืนวันเพ็ญจะมีแสงสว่างวนเวียนล่องลอยในบริเวณนั้น บางครั้งก็ได้ยินเสียงร้องครวญคราง ทำให้พื้นที่บริเวณดังกล่าวถูกเรียกขนานนามว่า ดอนผีล่องลอย
ในปัจจุบัน สมศักดิ์ แก้วทิตย์ มือกลองของวง ได้ก่อตั้งค่ายเพลงที่ชื่อ Day One Record เพื่อเป็นช่องทางในการสร้างศิลปินเฮฟวี่ เมทัลหน้าใหม่ และนำผลงานในอดีตของวงดอนผีบินกลับมาผลิตและจัดจำหน่ายใหม่อีกครั้ง โดยนอกจากนี้สมศักดิ์ ยังออกอัลบั้มของตนเองภายใต้ชื่อ Doomed Day ส่วนสมคิด แก้วทิตย์ มือเบสและนักร้องนำของวงได้ออกผลงานเดี่ยวของตนเองออกมา 1 ชุดในชื่อ Thro My Window
เดือนมกราคม พ.ศ. 2559 สมศักดิ์ แก้วทิตย์ มือกลองได้ประกาศยุติการทำงานร่วมกับวงดอนผีบิน เนื่องจากมีความคิดเห็นทางดนตรีที่ไม่ตรงกันกับสมบัติ แก้วทิตย์ หลังจากออกอัลบั้ม Utopia-1 แดนดินทิพย์ กำเนิดมวลสาร